ACORDO ADOPTADO POR DECRETO DA ALCALDÍA 831/2015 DE NOMEAMENTO DE CARGO DE PRIMEIRO TENENTE DE ALCALDE
ADMINISTRACIÓN LOCAL — Municipal — Estrada, A (Outros documentos, notificacións e informacións públicas, 08/09/2015)

A efectos de coñecemento xeral efectúase a publicación do Acordo adoptado por Decreto da Alcaldía nº 831/2015, de 28 de xullo, polo que se nomea Maria Pilar Amparo Aznay Calsamiglia con dedicación exclusiva: “Vista a proposta da Alcaldía de data 28 de xullo de 2015, relativa a dedicación exclusiva de D. Isidoro Javier Germes Viudes en execución do Acordo Plenario de 18 de xuño de 2015. Visto o sinalado no art.75 da Lei 7/85 reguladora das Bases de Réxime Local. Visto o Acordo Plenario de 18 de xuño de 2015, no que se acordou: 1º.- Determinar como de dedicación exclusiva o cargo de Primeiro Tenente de Alcalde acompañado da delegación das facultades de dirección e xestión interna das Áreas de Obras e Servizos, Cultura (incluíndo Normalización Linguistica), Medio Rural e Medio Ambiente.2º.- O réxime de dedicación mínima será do 100 % do que constitúe a xornada habitual dun funcionario (que é de 37,5 horas semanais). As correspondentes horas semanais desenvolveránse nun horario flexible.3º.- Establécese a contía a percibir en 40.000 euros brutos anuais. O Concello asumirá o pagamento das cotas empresarias á Seguridade Social que lle correspondan.4º.- Para que este Acordo resulte efectivo, será preciso que o suxeito en concreto aporte a correspondente aceptación por escrito e declaración sobre as retribucións que poida percibir con cargo ós Orzamentos doutras Administracións públicas. E que, previa fiscalización da Intervención municipal, se dite o correspondente Decreto de Alcaldía en execución do presente, recoñecendo todas esas circunstancias. Asemade, e se en virtude da súa declaración sobre as retribucións que poida percibir con cargo ós Orzamentos doutras Administracións públicas, resulta de aplicación a Lei 53/1984 de Incompatibilidades, adoptarase previamente o Acordo plenario que puidera corresponder. Visto que mediante o Decreto nº 681, de 15 de xuño de 2015 se resolveu designar a D. Isidoro Javier Germes Viudes para asumir as delegacións das Áreas de Obras e Servizos, Cultura (incluíndo Normalización Linguistica), Medio Rural e Medio Ambiente, incluíndo as facultades de dirección e xestión interna, sen comportar facultades resolutorias que afecten a terceiros. Visto que o interesado en data 23 de xullo e RE nº 9821, presentou a correspondente aceptación así como declaración de que non percibe cantidade algunha con cargo aos Orzamentos das Administracións Públicas. Vista a fiscalización previa da Intervención Municipal, asinada con data 28 de xullo de 2015. Tendo en conta que, dado o contido dos documentos mencionados, non resulta preciso a adpoción de Acordo plenario relativo a cuestión de compatibilidade.1.- Nomear o cargo de 1º Tenente de Alcalde, D. Juan Manuel Constenla Carbón, como de dedicación exclusiva. O réxime de dedicación mínima será do 100% do que constitúe a xornada habitual dun funcionario (que é de 37,5 horas semanais). As correspondentes horas semanais se desenvolverán cun horario flexible.2.- Establécese a contía a percibir en 40.000 euros brutos anuais. O Concello asumirá o pagamento das cotas empresarias á Seguridade Social que lle correspondan, con efectos de 1 de agosto de 2015.3.- Durante os dous anos seguintes á finalización do seu mandato seranlle de aplicación as limitacións, no seu ámbito territorial, no exercizo de actividades privadas establecidas no artigo 8 de Lei 5/2006, de 10 de abril, de Regulación dos conflitos de intereses dos membros do Goberno e dos Altos Cargos da Administración Xeral do Estado.” A Estrada, a 27 de agosto de 2015.—O Alcalde en funcións, Juan M. Constenla Carbón.